stanford-oval/wikipedia huggingface dataset:
Seututie 604

Seututie 604 on Jämsänkoskelta Petäjävedelle johtava seututie. Tien pituus on noin 41 kilometriä, ja se on kokonaan päällystetty.
Tie alkaa Jämsänkoskella kantatieltä 56. Jämsänkosken keskustassa tie risteää yhdysteiden 6040 ja 6050 kanssa ja kääntyy pohjoiseen. Tie kulkee Haaviston kylän kautta ja tulee Koskenpäälle. Koskenpäällä tiestä erkanee Keuruulle yhdystie 6046. Koskenpään jälkeen Kukkaron kylän pohjoispuolella tiehen yhtyy Korpilahdelta tuleva seututie 607. Seututie 604 päättyy Petäjäveden taajaman eteläpuolella valtatien 23 risteykseen.
Vuonna 2020 tien vilkkain osuus on sen alkupisteen ja Jämsänkosken keskustan välillä. Osuuden keskimääräinen vuorokausiliikenne (KVL) oli 3 100 ajoneuvoa vuorokaudessa. Jämsänkosken keskustan ja Koskenpään välinen liikenne oli 800–1 600 ajoneuvoa vuorokaudessa, Koskenpään ja seututien 607 risteyksen välinen liikenne 400 ajoneuvoa vuorokaudessa ja tien päätepisteen ja seututien 607 risteyksen välinen liikenne 900 ajoneuvoa vuorokaudessa.
Seututie 618

Seututie 618 on Toivakan Viisarimäestä Ruuhimäkeen johtava seututie. Tie alkaa valtatien 4 ja yhdystien 6134 risteyksestä Toivakan Viisarimäessä, ja yhdistyy Ruuhimäessä valtatiehen 13. Tie on kokonaan päällystetty.
Liittymät Viisarimäestä Ruuhimäkeen
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
 :   Viisarimäentie (1+1)
|  |  |  | Viisarimäki |          Leivonmäentie   Rutalahdentie | Jyväskylä;   alkaa Lahti, Leivonmäki Rutalahti |
|  |   |   | Hokkala |   Jyväskyläntie | Jyväskylä, Oravasaari |
 :   Toivakantie (1+1)
|  |   |   | Perälä | Palosentie | Paloskylä |
|  |   |  | Toivakka |   Varikontie Läsäntie | Kangasniemi, Palvelukeskus, Terveysasema  MH-Betoni |
 :   Huikontie (1+1)
|  |   |   | Särkänkangas |   Leppälahdenväylä | Leppälahti |
|  |   |  | Huikko |  |  |
|  |   |  | Hepoharju | Ruuhimäentie Tauluntie | Ruuhimäki   |
 :   Uusitie (1+1)
|  |  |  | Tuominiemi |   Kangasniementie | Jyväskylä, Kuopio, Lievestuore;   päättyy Mikkeli |
Saša Vujačić

Saša Vujačić
Aleksandar ”Saša” Vujačić (serb. Александар „Саша“ Вујачић, s. 8. maaliskuuta 1984 Maribor, Slovenia, Jugoslavia) on slovenialainen koripalloilija, jonka pelipaikka on takamies tai heittävä takamies. Hän on edustanut vuodesta 2015 NBA-liigan New York Knicksiä. Hän on pelannut NBA:ssa myös Los Angeles Lakersissä, jossa oli voittamassa kahta mestaruutta, New Jersey Netsissä ja Los Angeles Clippersissä. Ennen vuonna 2004 alkanutta NBA-uraansa hän edusti italialaista Pallalcesto Udinea.
Vujačić on etniseltä taustaltaan serbi.
Aiheesta muualla

Saša Vujačićin esittely NBA:n sivustolla (englanniksi)
Sepe Susi

Sepe Midas Susi eli Iso paha susi on Walt Disneyn piirroshahmo, joka esiintyy Suomessa Aku Ankka ja Aku Ankka Ekstra -lehtien sivuilla. Pikku Hukka on Sepen poika. Sepe on siis yksinhuoltaja – kuten Aku Ankkakin.
Tarinoissa Sepe yrittää ottaa kiinni kolmea porsasta siinä kuitenkaan koskaan onnistumatta.
Sepen hahmo on alun perin peräisin kansansadusta Kolme pientä porsasta, joka julkaistiin ensimmäisen kerran vuonna 1843, mutta joka lienee paljon vanhempi. Sen pohjalta Disney-yhtiö teki vuonna 1933 saman­nimisen lyhyt­elokuvan. Toisin kuin alku­peräisessä sadussa, elokuvassa susi selvisi loppu­kohtauksessakin hengissä, mutta joutui pakenemaan. Tämän jälkeen hahmo alkoi esiintyä Disney-sarjakuvissa.
Lyhyissä Disneyn piirroselokuvissa Sepen ulkonäkö on huomattavasti sarjakuvia ilkeämmän näköinen. Sarjakuvissa susi on puolestaan kömpelömmän näköinen.
Ulkonäkö

Sarjakuvissa Sepellä on siniset resuiset haalarit ja sininen silinterimallinen lierihattu, jossa on musta nauha, mutta Disney-elokuvissa Sepellä on punaiset housut, vihreät henkselit ja musta hattu.
Sepen vanhemmat vilahtavat jossain tarinoissa, eritoten hänen äitinsä, joka ei ollenkaan pidä poikansa tavoista.
SFS 5966

Laajennetun suomalaisen näppäinasettelun kaavio.
SFS 5966 on laajennetun suomalaisen tietokone­näppäimistön eli suomalaisen monikielisen näppäimistöasettelun määrittelevä kansallinen standardi, jonka Suomen Standardisoimisliitto vahvisti vuonna 2008. Näppäimistö­asettelu on kehitetty Kotimaisten kielten tutkimus­keskuksen käynnistämässä ja Tieteen tietotekniikan keskuksen koordinoimassa kotoistushankkeessa.
Laajennetun näppäimistön kolme perustavoitetta ovat, että se tukee
suomen ja ruotsin helppoa oikeinkirjoitusta typografisine erikoismerkkeineen ja tarkkeineen
latinalaisin aakkosin kirjoitettavien Suomen vähemmistökielten oikeinkirjoitusta
muiden latinalaisin aakkosin kirjoitettavien eurooppalaisten kielten oikeinkirjoitusta.
Laajennetun näppäimistön käyttöönotto ei edellytä aineellisen näppäimistön vaihtamista. Uusissa suomenkielisissä Linux-pohjaisissa käyttöjärjestelmissä se on yleensä jo käytössä oletusarvoisesti. macOS:ssä se on valmiiksi asennettuna, muttei käytössä oletusarvoisesti. Windows-käyttöjärjestelmiin laajennettu näppäinasettelu ei vakiona kuulu. Windows XP:lle ja Windows Vistalle se oli saatavilla erikseen ladattavana päivityksenä, ja myöhemmille versioille on kolmannen osapuolen toteutuksia.
Standardin muutoksesta jätettiin lausuntopyyntö 5. kesäkuuta 2019. Muutosehdotus vahvistettiin 13. joulukuuta.
Käyttö

Laajennettu näppäimistö on täysin yhteensopiva perinteisen suomalaisen PC-näppäimistön kanssa, sillä kaikki näppäimiin kaiverretut kirjoitusmerkit pysyvät vakiintuneilla paikoillaan. Näppäimistöön on kuitenkin lisätty uusia erikoismerkkejä, jotka on pyritty liittämään suhteellisen helposti muistettaviin näppäimiin. Uudet merkit voidaan kirjoittaa pitämällä alhaalla [alt gr] -näppäintä samaan aikaan, kun painetaan asianmukaista merkkinäppäintä; vastaavalla tavalla on jo vanhastaan voitu kirjoittaa muun muassa @‑merkki näppäilemällä [alt gr]·[2] sekä €‑merkki näppäilemällä [alt gr]·[e].
Joidenkin merkkien kirjoittamiseen tarvitaan [alt gr] -näppäimen lisäksi myös vaihtonäppäintä [shift ⇧]. Esimerkiksi tässä samanaikaista näppäilyä symboloiva rivinkeskinen piste (jota usein käytetään kertolaskun merkkinä) voidaan kirjoittaa näppäilemällä [alt gr]·[shift]·[x]. Yleiskielessä ehkä tavallisempi kertomerkki eli vinoristi (×) taas voidaan kirjoittaa näppäinyhdistelmällä [alt gr]·[x].
Suomen kielen oikeinkirjoituksen kannalta huomattavimmat uudet merkit näppäinyhdistelmineen ovat
ajatusviiva (–) = [alt gr]·[yhdysviiva]
kaareva heittomerkki (’) = [alt gr]·[pilkku]
kaareva lainausmerkki (”) = [alt gr]·[shift]·[2]
kulmalainausmerkki (») = [alt gr]·[shift]·[3]
asteen merkki (°) = [alt gr]·[shift]·[0]
sitova välilyönti ( ) = [alt gr]·[välilyönti].
Käyttö > Kirjaimia

Muiden kielten tarvitsemat erikoiskirjaimet on pyritty liittämään luonteviin näppäimiin, kuten
ø (tanskalais-norjalainen ö) = [alt gr]·[ö]
ß (saksalainen kaksois-s) = [alt gr]·[s]
ŋ (äng) = [alt gr]·[n]
ʒ (ezh) = [alt gr]·[z]
ð (eth) = [alt gr]·[d]
Þ (thorn) = [alt gr]·[t].
Tarkkeelliset kirjaimet voidaan tuottaa erityisten tarkenäppäinten avulla (mutta suomen ja ruotsin kirjoittamiseen tarvittavat å, ä ja ö toki säilyttävät omankin näppäimensä). Tarkenäppäimet ovat niin sanotusti kuolleita (engl. dead keys) tai paremminkin ujoja näppäimiä, jotka eivät ensi painalluksella näytä tekevän mitään mutta jättävät järjestelmän odottamaan seuraavaa näppäilyä, joka kertoo, mihin kirjaimeen tarkkeen on määrä liittyä. Jo vanhastaan on akuutin (eli oikealle kallistuvan aksenttimerkin) ja treeman (eli yläpuolisen pisteparin) näppäinten avulla voinut tuottaa muun muassa seuraavat tarkkeelliset kirjaimet:
é (e ja akuutti) = [akuutti] + [e]
à (a ja gravis) = [shift]·[akuutti] + [a]
ü (u ja treema eli ns. saksalainen y) = [treema] + [u]
ô (o ja sirkumfleksi) = [shift]·[treema] + [o]
ñ (n ja tilde) = [alt gr]·[treema] + [n].
Perinteisessä suomalaisessa näppäimistössä treeman näppäin sijaitsee Å:n oikealla puolella ja akuutin näppäin niiden yläpuolella.
Laajennetussa näppäimistössä on monia uusia tarkkeita, joista suomen oikeinkirjoituksen kannalta merkityksellinen on š- ja ž-kirjainten kirjoittamiseen tarvittava niin sanottu hattu. Se saadaan tuotettua pitämällä alhaalla [alt gr] -näppäintä samaan aikaan, kun painetaan pystyheittomerkin (') näppäintä, joka sijaitsee Ä:n oikealla puolella – samaan näppäimeen on kaiverrettu myös asteriski (*). Näin esimerkiksi pienen ja ison hattu-s:n voi kirjoittaa seuraavilla näppäinyhdistelmillä:
š = [alt gr]·[heittomerkki] + [s]
Š = [alt gr]·[heittomerkki] + [shift]·[s].
Aiheesta muualla

Kotoistus: Uusi näppäinasettelu. 2008. Viitattu 5.3.2010.
Sanquintininkengurotta

| Sanquintininkengurotta |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Heteromyidae
Suku::  Dipodomys
Laji::  gravipes
Kaksiosainen nimi
 Dipodomys gravipes  Huey, 1925 
Katso myös
   Sanquintininkengurotta Wikispeciesissä   Sanquintininkengurotta Commonsissa 
Infobox OKVirheellinen NIMI-arvoIUCN-testi OK: 
Sanquintininkengurotta (Dipodomys gravipes) on Meksikossa kotoperäisenä elävä äärimmäisen uhanalainen jyrsijälaji.
Sanquintininkengurotta on noin 12 cm pitkä ja sen hännässä on tupsu. ”Kenguru” sen nimessä viittaa voimakkaisiin takajalkoihin joiden avulla eläin loikkii. San Quintin taas on paikkakunta parisataa kilometriä Ensenadasta etelään.
Sanquintininkengurottia ei tavattu elävänä pitkään aikaan vuoden 1986 jälkeen, ja sen pelättiin jo kuolleen sukupuuttoon. Niiden kotiseudulla maatalous on kehittynyt voimakkaasti, ja sinne on raivattu uutta peltoa ja perustettu kasvihuoneita tomaateille ja mansikoille. Vuonna 2018 Baja Californiasta löytyi kuitenkin neljä yksilöä.
Saša Lendero

Saša Lendero
Saša Lendero on slovenialainen laulaja.
Julkisuudessa Saša on ollut vuodesta 2000 julkaistuaan ensimmäisen levynsä, Sašan. Seuraava levy, Če boš moj julkaistiin kaksi vuotta myöhemmin, vuonna 2002 ja kaksi vuotta myöhemmin julkaistiin seuraava levy, Zate noč, zame dan. Tämän lisäksi hän on osallistunut Slovenian Eurovision laulukilpailun karsintaan, EMA:n, kaksi kertaa vuosina 2005 ja 2006. Molempina vuosina hän jäi niukasti toiseksi ja kappaleet Metulj (perhonen) ja Mandoline (mandoliinit) ovat molemmat nousseet euroviisufanien joukossa suosikeiksi. Hän on myös julkaissut yhdessä Anžej Dežanin, Maja Slatinšekin ja Miha Hercogin kanssa kokoelman perinteisistä joululauluista.
Aiheesta muualla

Viralliset kotisivut (Arkistoitu – Internet Archive) (sloveeniksi)
Seema Biswas

| Seema Biswas |
| --- | --- |
 Seema Biswas vuonna 2009.
Henkilötiedot
Syntynyt: 1. tammikuuta 1965 (ikä 59) Guwahati, Assam, Intia
Ammatti:  näyttelijä
Näyttelijä
Aktiivisena:  1988–
Aiheesta muualla
IMDb 
Elonet
AllMovie
Seema Biswas (s. 1. tammikuuta 1965 Guwahati, Assam, Intia) on intialainen elokuva- ja teatterinäyttelijä. Hän nousi kuuluisuuteen Phoolan Devin roolilla Shekhar Kapurin elokuvassa Bandit Queen (1994), josta hän voitti National Film Awards -palkinnon parhaasta naispääosasta. Hän voitti Sangeet Natak Akademi Award -palkinnon vuonna 2000 ja parhaan naispääosan Genie Awards -palkinnon vuonna 2006 Shakuntalan roolista Deepa Mehtan elokuvassa Water (2005). Hänen muihin valtavirran elokuviinsa kuuluvat Khamoshi: The Musical (1996), josta hän voitti parhaan naissivuosan Screen Awards -palkinnon, Bhoot (2003), Vivah (2006) ja Half Girlfriend (2017). Elokuvien lisäksi Biswas on esiintynyt televisio-ohjelmissa.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 1988 | Amshini | Sarada | Hindi |  |
| 1994 | Bandit Queen | Phoolan Devi | Hindi |  |
| 1996 | Khamoshi: The Musical | Flavy J. Braganza | Hindi |  |
| 1997 | Ladies Only |  | Hindi |  |
| 1998 | Hazaar Chaurasi Ki Maa | Somun äiti | Hindi |  |
| 1999 | Bindhaast | Seema Srivastava | Marathi |  |
| 1999 | Samar | Dulari | Hindi |  |
| 2001 | Dhyasparva | Malati Karve | Marathi |  |
| 2001 | Shantham |  | Malajalam |  |
| 2002 | Deewangee | Psykiatri | Hindi |  |
| 2002 | Company | Ranibai | Hindi |  |
| 2002 | Ghaav: The Wound | Tanya | Hindi |  |
| 2003 | Boom | Bharti | Hindi, englanti |  |
| 2003 | Bhoot | Bai | Hindi |  |
| 2003 | Iyarkai | Mercy | Tamili |  |
| 2003 | Pinjar | Pagli | Hindustani, pandžabi |  |
| 2004 | Kaya Taran | Sisar Agatha | Hindi |  |
| 2004 | Dobara | Mamta | Hindi |  |
| 2004 | Ek Hasina Thi | Malti Vaidya | Hindi, englanti |  |
| 2004 | Hanan | Rouva Heeralal | Hindi, bengali, englanti |  |
| 2005 | Water | Shakuntala | Englanti, hindi |  |
| 2005 | Mumbai Godfather |  | Hindi |  |
| 2005 | The White Land | Sudhan äiti | Hindi |  |
| 2006 | Vivah | Rama | Hindi |  |
| 2006 | Shoonya | Pradhan | Hindi |  |
| 2006 | Thalaimagan | Alankaram | Tamili |  |
| 2006 | Zindaggi Rocks | Gazala Qadri | Hindi |  |
| 2007 | Sofia | Madam |  |  |
| 2007 | Kamagata Maru |  |  |  |
| 2007 | Risk | Devki Wardhan | Hindi |  |
| 2007 | Amal | Sapna Agarwal | Englanti, hindi |  |
| 2008 | Striker | Siddharthin äiti | Hindi |  |
| 2008 | Shaurya | Captain Javed Khanin äiti | Hindi |  |
| 2008 | Heaven on Earth |  | Englanti, punjabi |  |
| 2008 | Yeh Mera India | Bai | Hindi |  |
| 2009 | Cooking with Stella | Stella | Englanti, Hindi |  |
| 2009 | Dujone | Meghnan täti | Bengali |  |
| 2010 | Lalbaug Parel | Mother | Marathi |  |
| 2010 | City of Gold | Aai | Hindi |  |
| 2011 | Queens! Destiny Of Dance | Guru Amma | Hindi |  |
| 2011 | Patang | Sudha | Hindi, gudžarati, englanti |  |
| 2011 | With Love, Delhi! | Äiti | Englanti |  |
| 2012 | Keskiyön lapset | Mary | Englanti |  |
| 2014 | Chaarfutiya Chhokare | Janki | Hindi |  |
| 2014 | Manjunath | Manjunathin äiti | Hindi |  |
| 2014 | Sold | Amma | Englanti |  |
| 2014 | Balyakalasakhi | Selvi | Malajalam |  |
| 2014 | Endless Summer |  | Malajalam |  |
| 2014 | Exclusion |  | Hindi |  |
| 2015 | Jai Ho Democracy | Mohini Devi | Hindi |  |
| 2016 | Kothanodi | Dhoneshwari | Assami |  |
| 2016 | A Yellow Bird | Sivan äiti | Tamili, mandariinikiina, englanti |  |
| 2016 | Freaky Ali | Alin äiti | Hindi |  |
| 2016 | Anatomy of Violence |  | Hindi |  |
| 2016 | Holding Back |  | Hindi |  |
| 2017 | Half Girlfriend | Rani Sahiba | Hindi |  |
| 2017 | Sameer | Mumtaz Khala | Hindi |  |
| 2017 | Soul Curry |  | Konkani |  |
| 2017 | Dhiya Poota | Kakiya | Bhodžpuri |  |
| 2018 | Bhoga Khirikee |  | Assami |  |
| 2019 | Darkness Visible | Rakhee | Hindi |  |
| 2020 | Funny Boy | Ammachi | Englanti, tamili, sinhala |  |
Aiheesta muualla

Wikimedia Commonsissa on kuvia tai muita tiedostoja aiheesta .
Seema Biswas Internet Movie Databasessa. (englanniksi)
Seema Biswas Elonetissä.
Seema Biswas Allmoviessa (englanniksi)
Saksan Grand Prix 2003

|  Saksan Grand Prix 2003  |
| --- | --- |
 12. osakilpailu 16 osakilpailusta kaudella 2003. 

Päivämäärä:  3. elokuuta 2003
Sijainti:  Hockenheimring, Hockenheim, Saksa
Ratatyyppi:  moottorirata
Radan pituus:  4,574 km
Kilpailun pituus:  67 kierrosta, 306,458 km
Sää:   aurinkoinen, lämmin, kuiva
Paalupaikka
Kuljettaja:   Juan Pablo Montoya   (Williams-BMW)
Paaluaika:  1.21,209
Palkintokoroke
Voittaja:   Juan Pablo Montoya   (Williams-BMW)
Toinen:   David Coulthard   (McLaren-Mercedes)
Kolmas:   Jarno Trulli   (Renault)
Nopein kierros
Kuljettaja:   Juan Pablo Montoya   (Williams-BMW)
Kierrosaika:  1.14,917 (kierroksella 14)
Saksan Grand Prix 2003 oli Formula 1 -sarjan osakilpailu, joka ajettiin 3. elokuuta 2003 Hockenheimringillä Saksassa. Kilpailun voitti paalupaikalta kilpailuun lähtenyt Williamsin Juan Pablo Montoya.
Aika-ajot

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 3 |  Juan Pablo Montoya | Williams-BMW | 1.15,167 |   |
| 2 | 4 |  Ralf Schumacher | Williams-BMW | 1.15,185 | + 0,018 |
| 3 | 2 |  Rubens Barrichello | Ferrari | 1.15,488 | + 0,321 |
| 4 | 7 |  Jarno Trulli | Renault | 1.15,679 | + 0,512 |
| 5 | 6 |  Kimi Räikkönen | McLaren-Mercedes | 1.15,874 | + 0,707 |
| 6 | 1 |  Michael Schumacher | Ferrari | 1.15,898 | + 0,731 |
| 7 | 20 |  Olivier Panis | Toyota | 1.16,034 | + 0,867 |
| 8 | 8 |  Fernando Alonso | Renault | 1.16,483 | + 1,316 |
| 9 | 21 |  Cristiano da Matta | Toyota | 1.16,550 | + 1,383 |
| 10 | 5 |  David Coulthard | McLaren-Mercedes | 1.16,666 | + 1,499 |
| 11 | 14 |  Mark Webber | Jaguar-Cosworth | 1.16,775 | + 1,608 |
| 12 | 11 |  Giancarlo Fisichella | Jordan-Ford | 1.16,831 | + 1,664 |
| 13 | 16 |  Jacques Villeneuve | BAR-Honda | 1.17,090 | + 1,923 |
| 14 | 10 |  Heinz-Harald Frentzen | Sauber-Petronas | 1.17,169 | + 2,002 |
| 15 | 9 |  Nick Heidfeld | Sauber-Petronas | 1.17,557 | + 2,390 |
| 16 | 15 |  Justin Wilson | Jaguar-Cosworth | 1.18,021 | + 2,854 |
| 17 | 17 |  Jenson Button | BAR-Honda | 1.18,085 | + 2,918 |
| 18 | 12 |  Ralph Firman | Jordan-Ford | 1.18,341 | + 3,174 |
| 19 | 19 |  Jos Verstappen | Minardi-Cosworth | 1.19,023 | + 3,856 |
| 20 | 18 |  Nicolas Kiesa | Minardi-Cosworth | 1.19,174 | + 4,007 |
Kilpailu

| Sija | Nro | Kuljettaja | Talli | Kierrokset | Aika/keskeytyssyy | Lähtöruutu | Pisteet |
| --- | --- | --- | --- | --- | --- | --- | --- |
| 1 | 3 |  Juan Pablo Montoya | Williams-BMW | 67 | 1.28.48,769 | 1 | 10 |
| 2 | 5 |  David Coulthard | McLaren-Mercedes | 67 | + 1.05,459 | 10 | 8 |
| 3 | 7 |  Jarno Trulli | Renault | 67 | + 1.09,060 | 4 | 6 |
| 4 | 8 |  Fernando Alonso | Renault | 67 | + 1.09,344 | 8 | 5 |
| 5 | 20 |  Olivier Panis | Toyota | 66 | + 1 krs. | 7 | 4 |
| 6 | 21 |  Cristiano da Matta | Toyota | 66 | + 1 krs. | 9 | 3 |
| 7 | 1 |  Michael Schumacher | Ferrari | 66 | + 1 krs. | 6 | 2 |
| 8 | 17 |  Jenson Button | BAR-Honda | 66 | + 1 krs. | 17 | 1 |
| 9 | 16 |  Jacques Villeneuve | BAR-Honda | 65 | + 2 krs. | 13 |   |
| 10 | 9 |  Nick Heidfeld | Sauber-Petronas | 65 | + 2 krs. | 15 |   |
| 11 | 14 |  Mark Webber | Jaguar-Cosworth | 64 | Ulosajo | 11 |   |
| 12 | 18 |  Nicolas Kiesa | Minardi-Cosworth | 62 | + 5 krs. | 20 |   |
| 13 | 11 |  Giancarlo Fisichella | Jordan-Ford | 60 | Moottori | 13 |   |
| Kesk. | 19 |  Jos Verstappen | Minardi-Cosworth | 23 | Hydrauliikka | 19 |   |
| Kesk. | 15 |  Justin Wilson | Jaguar-Cosworth | 6 | Vaihdelaatikko | 16 |   |
| Kesk. | 4 |  Ralf Schumacher | Williams-BMW | 1 | Kolari | 2 |   |
| Kesk. | 10 |  Heinz-Harald Frentzen | Sauber-Petronas | 1 | Kolari | 14 |   |
| Kesk. | 2 |  Rubens Barrichello | Ferrari | 0 | Kolari | 3 |   |
| Kesk. | 6 |  Kimi Räikkönen | McLaren-Mercedes | 0 | Kolari | 5 |   |
| Kesk. | 12 |  Ralph Firman | Jordan-Ford | 0 | Kolari | 18 |   |
Kilpailu > Johtokierrokset

| Kuljettaja | Talli | Kierrokset |
| --- | --- | --- |
|  Juan-Pablo Montoya | Williams-BMW | 1–16 |
|  Fernando Alonso | Renault | 17–17 |
|  Juan-Pablo Montoya | Williams-BMW | 18–67 |
Muuta

Nicolas Kiesan uran ensimmäinen kilpailu.
Justin Wilsonin ensimmäinen kilpailu Jaguarilla.
BMW 30. paalupaikka.
Renault ylitti 400 MM-pisteen rajan.
Toyota sai ensimmäistä kertaa molemmat autot pisteille.
Aiheesta muualla

Kuvia kilpailusta (Arkistoitu – Internet Archive)
Formula 1 -luokan Saksan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |
Radat: Nürburgring (1951–1954, 1956–1958, 1961–1969, 1971–1976, 1985, 2009, 2011, 2013) AVUS (1959) Hockenheimring (1970, 1977–1984, 1986–2006, 2008, 2010, 2012, 2014, 2016, 2018–2019)
Formula 1 -kausi 2003
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Australia |  Malesia |  Brasilia |  San Marino |  Espanja |  Itävalta |
|  Monaco |  Kanada |  Eurooppa |  Ranska |  Iso-Britannia |  Saksa |
|  Unkari |  Italia |  Yhdysvallat |  Japani |  |  |
Muun muassa Räikkönen ja Firman keskeyttivät avauskierroksella.
Sergei A. Kitaigorodskii

| Sergei A>  Kitaigorodskii.Henkilötiedot |
| --- | --- |
Syntynyt: 13. syyskuuta 1934 Moskova
Kuollut: 4. joulukuuta 2014 Helsinki (80 vuotta)
Kansalaisuus:  Venäjä
Ammatti:  meritieteen professori
Koulutus ja ura
Tutkinnot:  Moskovan valtionyliopisto (MSc 1956), Neuvostoliiton tiedeakatemia (PhD 1960, Dr.Sc. 1968)
Instituutti:  Neuvostoliiton tiedeakatemia, Max Planckin meteorologian instituutti, Merentutkimuslaitos, Ilmatieteen laitos, Cornellin yliopisto, Johns Hopkinsin yliopisto, Kööpenhaminan yliopisto, Venäjän tiedeakatemia
Tutkimusalue:  veden (erit. meri ja järvi) ja ilmakehän rajapintailmiöt
Sergei A. Kitaigorodskii tai Sergei Aleksanrovitš Kitaigorodski (ven. Сергей Александрович Китайгородский, Sergei Aleksanrovitš Kitaigorodski; 13. syyskuuta 1934 Moskova, Neuvostoliitto – 4. joulukuuta 2014 Helsinki) oli venäläissyntyinen meritieteilijä ja professori.
Hän valmistui Moskovan valtionyliopistosta (meritiede, 1956) ja sitten Neuvostoliiton tiedeakatemiasta. Filosofian tohtorin arvon hän sai tiedeakatemian Ilmastofysiikan instituutista ja luonnontieteiden (tutkimus)tohtorin arvon väiteltyään Oseanologian instituutista. Vuosina 1968–1977 hän toimi Oseanologian instituutin meri-ilmaston fysiikan laboratorion johdossa. Vuodesta 1978 hän toimi useissa eurooppalaissa ja amerikkalaisissa yliopistoissa, ja sen jälkeen hänestä tuli oseanologian professori Johns Hopkinsin yliopistoon, jossa hän toimi 1980–1992.
Kitaigorodskii avioitui Moskovan-kirjeenvaihtaja Sisko Kiurun kanssa, ja hänellä oli siten jo ennen vuotta 1980 yksityiset yhteydet Suomeen. Hänellä oli 1975–1976 puolen vuoden työ- ja oleskelulupa Suomessa, ja hän työskenteli tutkimuksen parissa ja luennoi Suomessa. Vuonna 1980 hänestä tuli Suomen Geofysiikan seuran ulkomainen kunniajäsen. Hänellä oli tiiviit yhteydet akateemikko Erik Palméniin.
Aiheesta muualla

Haastattelu vuodelta 1982, Cornellin yliopiston kirjasto (venäjäksi)
Keskustelua shakista A. Karpovin kanssa Argumenty i fakty -lehden websivulla (24/04/2013), kysyjänä myös taitavana shakinpelaajana tunnettu Sergei Aleksanrovitš Kitaigorodski (venäjäksi) (aif.ru)